Video: Die Burj is regtig so hoog! | #AfrikaansePaartjie
Afrikaanse Paartjie 0 September 18, 2018 12:08 am
Tydens 'n onlangse besoek aan Dubai was een van die attraksies op ons lysie die Burj Khalifa. Die hoogste gebou in die hele wye wêreld. Die Burj is hoog – baie hoog – en kan mens nie anders as om amper lighoofdig te raak wanneer jy daar bo in die wolke is nie. Maar voor jy daar bo uitkom word jy eers 'n vinnige les oor dié gebou gegee en waarom dit is wat dit is.
Bou van die konstruksie het omtrent so 'n dekade terug begin en etlike jare later was dit voltooi. Die Burj huisves 'n groot aantal besighede, dis 'n toeriste attraksie, en daar is selfs 'n massiewe swembad op een van die vloere! Mens begin onder, heel onder, waar jy inteken en dan lei 'n gids jou tot by die hyser. Van hier skiet jy teen 10m/sekonde die lug in en skaars 60 sekondes later is jy op die 124ste vloer.
Jy voel skaars dat jy nader aan jou Maker beweeg, maar die realiteit skop in wanneer jy uit die hyser klim en dan net vlaktes sien. Vlaktes wat jou asem wegslaan. Vlaktes wat jou in verwondering laat staan vir dit wat jou oë sien. Die geboue lyk so massief van grondvlak af, maar van hier bo af lyk alles klein en… insignificant. Die Burj Khalifa oordonder alles en mens voel nóg kleiner wanneer jy daardie oordonderende effek besef.
Video's 9 adventure 5 afrikaanse paartjie 24 afrikaansepaartjie 15 burj khalifa 1 dubai 4 explore 2 travel 6 traveling 1 uae 1